
Gle čuda: Vlada prevarila sindikate 


Ujedinjeni granski sindikati Ne- 
zavisnost izdali su saopštenje u 
kome ističu da im nije prihvatljiv 
tekst Nacrta Zakona o izmenama i 
dopunama Zakona o radu koji je 2. 
juna objavilo Ministarstvo rada. 

Prema rečima UGS nezavisnost 
tekst navedenog zakona ne odraža- 
va stavove svih učesnika radne 
grupe, odnosno sindikata koji su 
učestvovali u pregovorima. Naime, 
u Nacrtu Zakona nisu navedena 
alternativna rešenja u članovima 
koji nisu usaglašeni, a koja su de- 
finisana na sastanku Radne grupe. 


Alternative nisu navede čak ni u 
Zapisniku. Pojedini članovi Zakona 
samoinicijativno su izmenjeni od 
strane predstavnika vlade. Štaviše, 
dostavljeni tekst u sebi sadrži ne- 
ke od odredbi zbog kojih su sindi- 
kati pretili protestima i izlaskom iz 
pregovora. 

Neke od ,,novina“ u Zakonu su 
smanjenje dana plaćenog odustva sa 
7 na 5 dana, smanjivanje prava po 
svim osnovama za zaposlenog ko- 
ji doživi otkaz, brisanje proširenog 
dejstva kolektivnih ugovora itd. 

Na ovom primeru jasno vidimo 


kako se završava „socijalni dija- 
log“ između žutih sindikata, gazda 
i države - prevareni sindikati koji 
su pre toga prevarili svoje članstvo 
i sada prete praznom puškom, jer 
vlast zna da je razočarana članstvo 
žutih sindikata mnogo teže izvesti 
ponovo na ulice nego borbeno 
radništvo koje je deo masovnog 
antikapitalističkog radničkog po- 
kreta. 

Ako mislimo da nam ikada bude 
bolje, to je pokret koji moramo 
graditi- sa parolom KLASNA BOR- 
BA, A NE KLASNI DIJALOG! 


Čačak: radnici „Papirpaka 
stupili u štrajk 

Najmanje 85 radnika čačanskog 
preduzeća „Papirpak” stupilo je 
u štrajk. Oni od vlasnika traže 
isplatu četiri zarade koje im 
duguje i povezivanje nekoliko go- 
dina radnog staža. Zaposlenima 
se duguje plata za april ove go- 
dine, kao i zarade za maj, jun i 
jul iz 2012. godine. Radnici nisu 
prihvatili predlog vlasnika firme 
da dug isplati u ratama koje bi 
on sam naknadno odredio i na- 
javljuju da će istrajati u štrajku do 
ispunjenja zahteva. Obustavi rada 
nisu se odazvali zaposleni koji 
su u proizvodnji angažovani po 
ugovoru na određeno vreme. 


Vrbas:nastavljajuse 
otpuštanja u „Karneksu 

72 radnika napustiće ovih dana „Каг- 
neks“ i pridružiće se grupi od preko 800 
Vrbasana koji su kao tehnološki višak 
napustili fabriku otkako je novembra 
2011. godine većinski vlasnik postao 
Miodrag Kostić. Ovim se pokazalo da 
se iza javnih obećanja menadžmenta 
MK Grupe kako „nijedan radnik neće 
bez svoje volje napustiti Karneks“ kri- 
ju talasi otpuštanja ,,dobrovoljaca“. Broj 
zaposlenih 2011. godine iznosio je 
1.856 radnika, posle godinu dana 1.238, 
a 2013. godine 1.112 radnika. Iako 
proglašeni za „tehnološki višak“, veći- 
nu otpuštenih zamenili su ,,sezonci“ 
koji rade za minimalce, nemaju pravo 
na topli obrok i putne troškove. 


Niš:radnici„Jurebez 
prava na odmor, bolovanje i 
sindikalno organizovanje 

I pored brojnih žalbi institucijama, po- 
ložaj radnika kompanije ,,Jura“ u Nišu 
nije se popravio. Trudnice i porodilje se 
otpuštaju uz obrazloženje da firmi nisu 
potrebni „bolesni radnici“. Godišnjih 
odmora i bolovanja nema. Radnici su 
prinuđeni da bolesni dolaze na posao, 
pa se dešava da se neko onesvesti to- 
kom rada, a ako ostanu kući, sledi im 
otkaz. Oni su nekoliko puta pokušali 
da se organizuju u sindikat, ali je uprava 
uspela da ih osujeti u tome. Ista situaci- 
ja je i u Kragujevcu i Leskovcu, gde su 
ispostave ,,Jure“ u kojima radnici trpe 
poniženja i neljudske uslove za 25.000 
dinara mesečno. 


“SL0B0DA SVIH J E USL0V M 0 J E SL0B0DE.” Mihail Bakunjin 





ZAGREBIDIIBUE V 

200 godina od rodenja Mihaila Bakunjina 

„Pored svih njegovih grešaka i slabosti, istorija će mu dati počasno mesto među prvoborcima 
internacionalnog proletarijata, uprkos tome što će mu ovo mesto uvek osporavati dokle god 
na zemljinoj kugli bude filistara - bilo da nose preko dugih ušiju policijsku noćnu kapu, bilo da 
pokušavaju da svoje kljakave kosti sakriju pod lavovsku kožu jednog Marksa ."Franc Mering o 


Bakunjinu u„Karl Marks", 



BAKUNJIN SA SARADNICIMA U NAPULJU, U 
ITALIJI JUNA 1866. GODINE 


Pre dvesta godina, 30. maja 1814. 
godine, rođena je jedna od ključ- 
nih ličnosti istorije slobodarskog 
radničkog pokreta - Mihail Baku- 
njin. 

Uprkos svom slavenofilstvu, i dru- 
gim ostacima idealizma u stavovima, 
uspeo je da postavi teorijske osnove 
kolektivističkog anarhizma i znača- 

Daliste 
znali O 

...da je predsednik SAD Oba- 
ma obećao pomoć državi Izrael 
u visini od 30 milijardi dolara 
tokom naredne decenije, ka- 
ko bi finansirao njihovu ratnu 
mašineriju? 

Ч __ / 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


C I 'N 

Direktnu akciju možete nabaviti na slededm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

ч _ _ J 


Beograd, 1958. 

jno doprinese organizovanju radni- 
čke klase na slobodarskim prin- 
cipima. Kao član Međunarodnog 
udruženja radnika, suprotstavio se 
Karlu Marksu u pogledu pitanja ulo- 
ge države u revoluciji, kao i pitanja 
strukture same Internacionale, te 
je značajno doprineo artikulisanju 
kritike autoritarnog socijalizma. 
Njegova kritika ideje državne dik- 
tature kao puta u komunizam, do- 
živela je gorku potvrdu u realnosti 
pada Istočnog bloka. 

Praktična delatnost Bakunjina i 
njegovih saradnika, između osta- 
log, dovela je do postavljanja 
radničkog pokreta na Iberijskom 
poluostrvu na temelje koji su sa vre- 
menom izrodili masovni anarho- 
sindikalistički pokret. Takođe, 
nedovoljno je poznato da je prva 
srpska socijalistička organizacija 
(Srpska socijalistička partija), for- 
mirana 1872. godine od strane 
srpskih studenata u Švajcarskoj, 
stvorena pod veoma jakim utica- 
jem Bakunjina, koji je i prisustvo- 
vao njenom osnivačkom kongresu. 
Bakunjinovi bliski saradnici tada 
su bili Manojlo Hrvačanin i drugi. 
Program Srpske socijalističke parti- 
je jasno proklamuje borbu protiv 
države, kapitalističkog poretka, 
porodice, braka, nelegitimnih au- 
toriteta... Današnje Međunarodno 
udruženje radnika i radnica 
(AIT-IWA), čija je sekcija u Srbiji 
„Anarhosindikalistička inicijativa”, 
nastavlja tradiciju slobodarskih 
organizacija koje su raskinule sa 
autoritarno ustrojenim segmentima 
Prve internacionale. 

*** 

KRATKA BIOGRAFIJA MIHAILA 
BAKUNJINA 

Mihail Aleksandrovič Bakunjin 
je rođen u plemićkoj porodici na 


posedu Prjemuhino u tverskoj ob- 
lasti, u Rusiji, 1814. godine. 

Nakon kratke karijere u vojsci 1835. 
Godine, odlazi na studije filozofije 
u Moskvu, gde vreme provodi u 
društvu s Bjelinskim, Hercenom i 
Ogarevim, upoznaje se s klasičnim 
nemačkim idealizmom, a posebno 
sa Hegelovom filozofijom. Godine 
1840. odlazi u Nemačku gde nas- 
tavlja studije filozofije i gde se 
pod uticajem levih hegelijenaca 
razvijaju njegovi radikalni pogledi. 
Nešto kasnije, u Parizu, upoznaje 
se sa Prudonom i Marksom, stupa 
u kontakt s poljskim emigrantima 
i teži stvaranju demokratske fe- 
deracije slovenskih naroda. 

Učestvuje u praškom, kasnije i u 
drezdenskom ustanku, nakon koga, 
1849. godine, biva uhapšen i osu- 
đen na smrt, pa pomilovan i poslat 
na doživotnu robiju. 1851. godine 
je izručen Rusiji, gde gotovo se- 
dam godina provodi u tamnica- 
ma. Nakon progona u Sibir, uspeva 
da, preko Japana i SAD-a, dođe do 
Londona 1861. godine. Sačinjava 
prvi prevod „Komunističkog ma- 
nifesta” na ruski jezik, i radi na 
prevodu „Kapitala”. 

Nastavlja svoju aktivnost u 
slovenskim emigrantskim kru- 
govima, te radi na razvijanju svoje 
anarhističke teorije. Član je Me- 
đunarodnog udruženja radnika 
(Prve internacionale) od 1867. 
godine i u stalnom sukobu sa 
Marksom. I pored podrške svih 
radničkih organizacija članica In- 
ternacionale, na montiranom kon- 
gresu u Hagu 1872. godine biva 
izbačen iz Internacionale, povlače- 
ći sa sobom veliki broj sekcija. 

Kasnije sudeluje u ustancima u 
Francuskoj (Lionu, 1870), Španiji 
(1873) i Italiji (Bolonja, 1874). 
Umire u Bernu, u Švajcarskoj, 1876. 
godine. 











Gazde i država da plate 
obnovu, a ne nezaposleni 

Premijer je procenio da je, umesto priče o Jezilebovićima" u državnim službama, sada 
bolje propagirati nacionalno jedinstvo zbog katastrofe koja nas je zadesila. Vlast je došla 
na ideju da revitalizuje koncept koji je bio popularan pedesetih i šezdesetih godina pro- 
šlog veka - koncept radnih akcija! 


Dve i po decenije vladajuća klasa je 
satanizovala sve što iole asocira na 
socij alističko uređenj e. Ideologij a 
jurenja isključivo ličnog profita, kao 
navodne osnove za dobrobit čitavog 
društva, suvereno je vladala i kao 
rezultat toga imamo propale fabri- 
ke, uništenu ekonomiju, milionsku 
nezaposlenost, devalvaciju sistema 
obrazovanja, zdravstvene zaštite i, 
ono što se pokazalo pogubnim u pre- 
thodnih 15-tak dana, potpuni ras- 
pad sistema odbrane od prirodnih 
nepogoda. Po zvaničnim podacima, 
broj žrtava je 51 a nastala šteta se 
procenjuje na bar milijardu evra, 
od čega će se najviše polovina na- 
doknaditi iz EU fondova. Pošto se 
ovde budžet redovno probija i u 
normalnim okolnostima, a država 
je već prezadužena, vlast je došla na 
ideju da revitalizuje koncept koji je 
bio popularan pedesetih i šezdese- 
tih godina prošlog veka - koncept 
radnih akcija! 

Ipak za razliku od radnih akcija u 
socijalizmu, kada se stvarala društve- 
na svojina, koja je tek kasnije oteta od 
naroda i završila u rukama što drža- 
ve, što tajkuna, sada bi odmah, sve 


što se izgradi pripalo državi, a ,,akcijaši“ 
bi radili za staž, socijalnu i zdravstve- 
nu zaštitu. Ovom perfidno smišljenom 
prevarom zloupotrebljava se iskazana 
solidarnost naroda, a teret finansiranja 
javnih radova bi se praktično svalio na 
one koji su možda i u najgoroj situaciji, 
na nezaposlene! 

Zanimljivo je da je Vučić pre svega 
nekoliko meseci pričao kako smo mi 
zemlja ,,lezilebovića“ i kako ne može 
on da izdržava celu naciju. Sada vi- 
dimo kako pokušava da prikrije svoju 
katastrofalnu nesposobnost i nebrigu 
za narod, računajući na požrtvovanost 
i spremnost na uzajamnu pomoć tog 
istog naroda. 

Ipak ovakve promene ponašanja 
premijera ne treba da nas čude. Navik- 
li smo da političari pričaju sve i sva- 
šta ne bi li pridobili podršku za svoje 
ciljeve. Tako je premijer procenio da 
je, umesto priče o neradnicima u drža- 
vnim službama, sada bolje propagirati 
nacionalno jedinstvo zbog katastrofe 
koja nas je zadesila. Pod tom parolom 
već je počela primena mera štednje. 
Smanjuju se plate, ukidaju socijalna 
davanja... 

Ne smemo da pokleknemo pred 


histeričnom propagandom i do- 
zvolimo ukidanje naših prava, po- 
sebno prava na zaradu! Nema ni- 
kakvog jedinstva niti zajedničkog 
interesa između onih koji sede u 
foteljama i vozikaju se skupim auto- 
mobilima i onih koji lome kičmu po 
gradilištima. Ne smemo zaboraviti 
ko je sve ove godine profitirao na 
našoj muci i ko to i dalje čini. Priča- 
ju nam kako nema para za obnovu, 
a vidimo da se novac redovno daje 
privatnim investitorima, kupuje se 
oprema i naoružanje za vojsku i po- 
liciju. Uprava sektora za vanredne 
situacije MUP-a je pre samo mesec 
dana kupila nove ,,pajero“ džipove! 

Pozivamo radničku klasu da se 
organizuje isto onako energično i 
solidarno kako smo se branili od 
poplava, ali ne kako bismo radili za 
džabe, već kako bismo odbranili svo- 
ja prava i poboljšali svoj ekonomski 
položaj. 

Naterajmo gazde i državu da 
plate štetu, jer oni snose svu od- 
govornost! 

Generalni sekretarijat 
Anarhosindikalističke inicijative 


Kako ih naterati da plateP Vrlo jednostavno! 


Radnici Nege kola, firme koja se 
bavi održavanjem vagona, prekinuli 
su blokadu pruge nakon što im je 
na račune legla plata! Podsetimo, 
zaposleni u ovom preduzeću od 
ponedeljka su u blokadi držali žele- 
zničke stanice u Beogradu i Novom 
Sadu i prugu Zemun - Zemun Polje, 
jer im nisu bile isplaćene poslednje dve 


zarade. Oni nisu čekali da se dugovi 
nagomilaju i nije ih obeshrabrilo što 
su im u Železnicama Srbije rekli da 
nisu nadležni za njihov problem. Rad- 
nici nemaju žuti sindikat na radnom 
mestu pa ih sindikalne birokrate ni- 
su sprečile da se samooganizuju i da 
stupe u akciju. Posle samo jednog da- 
na, njihovi zahtevi su ispunjeni! 









Hesti iz medunarodnog radničkog pokreta: 



Posle kratke i intenzivne kampanje, Marta, 
recepcionarka u školi jezika u Londonu, izborila 
se za svoje zarade. Ona je otpuštena bez ikakvog 
razloga, bez najave otkaza nedelju dana unapred, 
i nije joj isplaćena zarada. Ona je stupila u kontakt 
sa aktivistima iz Federacije solidarnosti (SOLFED, 
sekcija Međunarodnog udruženja radnika), koji 
su organizovano posetili upravu škole i predali še- 
fovima zahtev da uplate otpuštenoj radnici zarade 
koje joj duguju kao i da joj izdaju pozitivnu radnu 
preporuku. Nakon što uprava nije našla za shodno 
da odgovori na ovaj zahtev, Solfed je preduzeo 
masovnu blokadu fejsbuk stranice škole jezika 
Speak Up. Nekoliko stotina postova pojavilo se na 
ovoj stranici za samo 45 minuta, a nakon sat i po 
aktivnosti Speak Up je morala da zatvori svoju 
stranicu za sve korisnike u Velikoj Britaniji. 
Narednog dana u Solfed je stigao mejl iz uprave 
Speak Up-a, kojim se obaveštava da su Marti 
isplaćene zarade. U mejlu je priložena i kopija 
pozitivne preporuke za Martu koja će joj trebati 
prilikom konkurisanja za novi posao. 

„Čestitamo Marti i hvala svima koji su podržali ovu 
kampanju“, kaže se u saopštenju Solfeda povodom 
ovog događaja. „Ovo je poruka svim radniđma 
koji su zaposleni u delatnostima učenja jezika: 
ne smemo da pokleknemo pred zastrašivanjima 


gazda. Onda kad dignemo svoj glas (.speak up ), 
gazde će morati da nam plate (рау up). Ako, kao 
Marta, nemate ugovor o radu ili je vaš ugovor loš, 
ne ustežite se da uzvratite. Razgovarajte sa svojim 
kolegama i razmišljajte kako da se kolektivno bori- 
te za bolje uslove rada. Ako vam je potrebna pomoć, 
ne ustručavajte se, kontaktirajte Solfedč 

Kina:poginula22rudara 

4. jun. u rudniku uglja u gradu Čongćin na 
jugozapadu Kine poginula su 22 rudara, najve- 
rovatnije usled eksplozije gasa. U nesreći u rudniku 
„Janšitaj”, u vlasništvu državne kompanije „Čong- 
ćing enerdži”, takođe su povređena dvojica rudara. 
Nije razjašnjeno da li se radi o eksploziji, pošto se u 
saopštenju navodi samo izraz „incident povezan sa 
gasom”, bez navođenja detalja. U rudniku se u vre- 
me nesreće nalazilo 28 rudara, od kojih su šesto- 
rica uspeli sami da izađu na površinu, uključujući 
dvojicu povređenih. 

Nesreće u kineskim rudnicima su česte, zahvaljuju- 
ći lošim merama zaštite na radu. 

Mere „konsolidacije” rezultiraju 
masovnim siromaštvom 

Mere štednje koje navodno treba da pomognu 
da Evropa izađe iz ekonomske krize gurnule su 


oko 800.000 dece u najteže siromaštvo, navodi 
se, između ostalog, u obimnom izveštaju koji je 
ovih dana objavila Međunarodna organizacija 
rada (MOR). „Dostignuća evropskog socijalnog 
modela, zahvaljujući kojima je znatno umanje- 
no siromaštvo i promovisan prosperitet u pe- 
riodu nakon Drugog svetskog rata, osujećena 
su kratkoročnim reformama“, navodi se u 
dokumentu. 

„Fiskalna konsolidacija”, kojom je trebalo da se 
umanji dug, nije stimulisala rast koji je potreban da 
bi se stvorila nova radna mesta. Socijalna zaštita ne 
smanjuje samo siromaštvo, već stimuliše njegovo 
narastanje. Plate u Grčkoj su od 2008. pale za 35 
odsto, dok je stopa nezaposlenosti povećana za 28 
odsto. Istovremeno, reforme koje se tiču društve- 
ne bezbednosti zamenjene su sistemom koji 
ograničava odgovornost grčkog državnog vrha. 
MOR naglašava da je cilj nekih „strukturalnih re- 
formi”, koje su nametnute vladama, unapređenje 
administracije. Ogroman akcenat se stavlja na 
fiskalni cilj balansiranja budžeta ,,bez obraćanja 
dovoljno pažnje na davanje adekvatnog profita 
svim građanima“. „Postoji mogućnost da se do 
2025. još 15-25 miliona ljudi suoči sa siroma- 
štvom ukoliko se nastavi fiskalna konsolidacija“, 
upozorava MOR. 


Centar za liberterske studije predstavlja: 

Mlada Bosna, studija 
Veselina Masleše 


Jedino su znali s kim ne mogu. I to su glasno i jasno 
govorili. Nisu mogli i nisu hteli sa onima koji su se 
odvojili od naroda, kojemu se nažalost ni oni sami 
nisu umeli približiti, iako nisu bežali od njega. Misli- 
li su da rade za njega, makar i bez njega. I to je bilo 
najglavnije pitanje na koje nisu umeli naći odgovor. 

HILJADE ANTIROJALISTA OKUPILO SE U MADRIDU I NA ULICAMA DRUGIH 
GRADOVA ŠPANIJE TRAŽEĆI REFERENDUM ZA ODBACIVANJE MONARHIJE 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 












